180 BR A ND: Zoologie. 
Quum Rhinocerotis tichorhini caput, ut modo exposuimus, binas areas 
sejunctas offerat exinde aperto sequitur, ut etiam jam Pallasius statuit, 
hancce speciem binis instructam fuisse cornubus. Huic assertioni quoque 
favet, quod cornuum fossilium integrorum trium speciminum facies inferior 
tetragono-rotundata exacte respondeat areae anterioris seu nasalis figurae. 
Porro in omnibus Rhinocerotum speciebus adhuc viventibus in eo crani 
loco, cui cornua vel cornu insident, ossa tuberculis vel granulis papillisque 
irregularibus laceris, osseis, vasorum in cornua intrantium et in ossium 
partis, cui imposita sunt, superficie obviorum tutamen praebentibus asperata 
atque in eorum interstitiis plus minusve distincte sulcis ramosis vasorum 
decursu effectis reticulatim impressa apparent. In Rhinocerote tichorhino 
crania pariter duobus locis, (in frontis anteriore parte et supra nares), (cf. 
Tab. XIII. fig. 1, 2, Tab. XIV. et Tab. XV.) qui arearum cornigerarum 
supra descriptarum situi exacte respondent, simili modo plus minusve for- 
titer exasperata apparent , ita ut etiam his locis asperatis indicetur duo ad- 
fuisse cornua. Areae asperae in craniis majoribus medio plerumque confluxae 
argumenta de Rhinocerotis tichorhini cornuum duplicitate supra allata refu- 
tare nequeunt, quum in plerisque crants, ut in cranio Wiluiensi corio 
obducto, areae sejunctae vel in medio tantum spatio angusto supra foramina 
maxillaria conspicuo confluxae appareant et areae duplicis praesentia etiam 
in craniis, ubi ambo medio confluunt, (exempli causa in craniis tabula XV 
repraesentatis), distinctissime observari possit. — Hisce addi praeterea forsan 
posset Rhinocerotum species viventes dentibus incisivis deciduis praeditas 
omnes bicornes esse. 
Inferior capitis Rhinocerotis Wiluiensis facies (Tab. Il. fig. 2) tetragono- 
elongatam offert figuram et parte sua anteriore et posteriore sursum arcuata 
evadit, (Tab. 1. fig. 1 et 2.) Pars media vero modice arcuata animadverti- 
tur, Inter angulos mandibulares inferior facies summam offert latitudinem, 
parte posteriore vero, et multo magis adhuc anteriore angustior et com- 
